CELEX: 31995R0546
Language: da
Date: 1995-03-10 00:00:00
Title: KOMMISSIONENS FORORDNING (EF) Nr. 546/95 af 10. marts 1995 om tredje ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland

Avis juridique important

|

31995R0546

KOMMISSIONENS FORORDNING (EF) Nr. 546/95 af 10. marts 1995 om tredje ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland  

EF-Tidende nr. L 055 af 11/03/1995 s. 0029 - 0030

KOMMISSIONENS FORORDNING (EF) Nr. 546/95 af 10. marts 1995 om tredje ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved akten vedrørende Østrigs, Finlands og Sveriges tiltrædelse, særlig artikel 20, ogud fra følgende betragtninger:På grund af udbrud af klassisk svinepest i visse produktionsområder i Tyskland blev der indført undtagelsesforanstaltninger til støtte for markedet for svinekød i denne medlemsstat ved Kommissionens forordning (EF) nr. 3146/94 (2), senest ændret ved forordning (EF) nr. 321/95 (3);som følge af de fortsatte veterinære og handelsmæssige restriktioner vil det være hensigtsmæssigt at lade de udsættersøer, der leveres i Bayern, blive omfattet af den støtteordning, der er fastsat ved forordning (EF) nr. 3146/94; denne ændring bør finde anvendelse fra den 24. februar 1995, så de økonomiske tab for de pågældende producenter kan mindskes;med henblik på at hindre udbredelsen af klassisk svinepest i delstaten Mecklenburg-Vorpommern har de tyske myndigheder vedtaget veterinære og handelsmæssige restriktioner for visse områder i denne delstat, disse restriktioner umuliggør handel med smågrise, som der er overskud af i disse områder, det vil derfor være rimeligt at lade de undtagelsesforanstaltninger til støtte for markedet, som indførtes ved forordning (EF) nr. 3146/94, omfatte smågrise fra disse områder,den støtte, der ydes ved levering af dyr, bør tilpasses den nuværende markedssituation under hensyntagen til stigningen i markedspriserne;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -UDSTEDT FØLGENDE FORORDNING:Artikel 1 I forordning (EF) nr. 3146/94 foretages følgende ændringer:1) I artikel 1 foretages følgende ændringer:a) Stk. 3, 4 og 5 affattes således:»3. Fra den 24. februar 1995 kan producenter efter anmodning modtage en støtte, som de ansvarlige tyske myndigheder yder ved levering til disse af udsættersøer henhørende under KN-kode 0103 92 11 med en gennemsnitsvægt på 160 kg og derover pr. parti.4. Støtten ydes- for de første 14 000 fedesvin og udsættersøer, der leveres i Bayern- for de første 10 500 fedesvin og de første 1 050 smågrise og pattegrise, der leveres i Niedersaksen- for de første 8 400 smågrise, der leveres i Mecklenburg-Vorpommernog afholdes over Fællesskabets budget.5. Tyskland kan desuden for egen regning på de i denne forordning fastsatte betingelser yde en støtte- for de følgende 6 000 fedesvin og udsættersøer, der leveres i Bayern- for de følgende 4 500 fedesvin og de følgende 450 smågrise og pattegrise, der leveres i Niedersaksen- for de følgende 3 600 smågrise, der leveres i Mecklenburg-Vorpommern.«b) som stk. 6 indsættes:»6. Hvis de i stk. 4 og 5 anførte tal for leverede fedesvin og smågrise i Niedersaksen nås, kan der på de i stk. 4 fastsatte betingelser ydes støtte for de følgende 10 500 fedesvin og de følgende 1 050 smågrise og på de i stk. 5 fastsatte betingelser ydes støtte for de næste 4 500 fedesvin og de næste 450 smågrise.«2) I artikel 2 ændres »fedesvin, smågrise og pattegrise« til »fedesvin, smågrise, pattegrise og udsættersøer«.3) I artikel 5 foretages følgende ændringer:a) i stk. 1 ændres beløbene »144 ECU« og »122 ECU« til henholdsvis »147 ECU« og »125 ECU«b) i stk. 3 ændres beløbene »48 ECU«, »41 ECU«, »38 ECU« og »33 ECU« til henholdsvis »54 ECU«, »46 ECU«, »43 ECU« og »37 ECU«c) som stk. 4 indsættes:»4. Den i artikel 1, stk. 3, omhandlede støtte fastsættes ab bedrift til 118 ECU/100 kg slagtet vægt for udsættersøer med en gennemsnitsvægt på 160 kg og derover pr. parti. Støtten beregnes på grundlag af den konstaterede slagtede vægt. Hvis dyrene imidlertid kun vejes i levende tilstand, multipliceres støttebeløbet med en koefficient på 0,78 %.«4) I artikel 7 indsættes følgende led:»- antallet og den samlede vægt af de leverede udsættersøer.«5) I bilaget indsættes som punkt 3:»3. I delstaten Mecklenburg-Vorpommern iagttagelsesdistrikterne i følgende Kreise:Bad DoberanGüstrowOstvorpommernNordvorpommernDemminMüritzParchim«.Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Den anvendes fra den 24. februar 1995.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 10. marts 1995.På Kommissionens vegneFranz FISCHLERMedlem af Kommissionen(1) EFT nr. L 282 af 1. 11. 1975, s. 1.(2) EFT nr. L 332 af 22. 12. 1994, s. 23.(3) EFT nr. L 37 af 17. 2. 1995, s. 4.